it en fi fi fi fi id en fi fi fi fi fi fi jbo id fi jbo fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi id en fi fi fi fi fi id sl fi fi fi id fi id sl fi fi fi fi fi fi fi nl fi en fi nb ca fi fi
Kannanotto: Energia ja runsauden anarkia - Calefa
Vain yksi sukupolvi työtä, ja käytössämme voivat olla ehtymättömät energialähteet, kirjoittaa Calefa Oy:n osakas Antti Porkka.
“Kuinka todennäköistä on, että ihmiskunta pystyy torjumaan ilmastonmuutoksen?”, kysytään tulevaisuudentutkija Risto Linturilta.
Olemme Tampereen Energiamessuilla ja Linturi on juuri päättänyt oman puheenvuoronsa.
”Haaste on valtava”, hän aloittaa.
”Mutta palkintona haasteen selättämisestä on rajaton energian ja materiaalien saatavuus. Eräänlainen runsauden anarkia.”
Vihdoin joku tarjoaa jotain tavoiteltavaa dystooppisten uhkakuvien sijaan.
Ihmiskunnan historiassa kehityksen ovat mahdollistaneet teknologiset edistysaskeleet, etenkin energia ja sen käyttö lihastyön korvaamisessa.
Viimeisen vuosisadan aikana energiankäyttö on perustunut uusiutumattomien luonnonvarojen hyödyntämiseen.
Niitä onkin toistaiseksi riittänyt runsaasti, minkä johdosta haitta ympäristölle ei ole koitunut kohtuuttomaksi.
Nyt kuitenkin saastuminen, ilmastonmuutos ja materiaalien rajallisuus ovat alkaneet jarruttaa ihmiskunnan tulevaisuuden näkymiä.
Kiertotalous ratkaisisi koko yhtälön.
Rajattomiin lähteisiin perustuva energiantuotanto mahdollistaisi materiaalien uusiokäytön ja jalostamisen tuotteiksi, ympäristöä kuormittamatta.
Jos siis opimme tekemään energiamme rajattomista lähteistä ja kierrättämään materiaalit siten, että niistä voidaan uudelleen valmistaa tuotteita, koettaa aika, jolloin materiaalinen hyvinvointi on täysin tyydytetty.
Sitä se ei ole.
Energian hinta on ihmiskunnan historiassa puolittunut jokaisen sukupolven aikana, mikä taas on mahdollistanut elintason tuplaantumisen samassa tahdissa.
Energiayhtiö Vattenfall on ilmoittanut, että he tulevat olemaan hiilineutraali seuraavan sukupolven aikana.
Myös Suomen hiilidioksidipäästöt ovat pudonneet kolmanneksella viimeisen vuosikymmenen aikana.
Jos jatkamme samaa rataa ja opettelemme hyödyntämään rajattomia energialähteitä, voi meillä hyvinkin vain yhden sukupolven kuluttua olla käsissämme runsauden anarkia.
LUT-yliopisto on mallintanut koko maailmaa kattavan energiajärjestelmän, joka pohjautuu täysin uusiutuvien energialähteiden hyödyntämiselle.
Selvityksessä on huomioitu, että energian kulutus tuplaantuu vuoteen 2050 mennessä.
Mikäli siis jatkamme samalla tavalla ja opimme tuottamaan energiaa täysin uusiutuvista lähteistä, voi meillä sukupolven kuluttua olla kestävällä pohjalla oleva materiaalisen hyvinvoinnin maailma.
Miltä tuo maailma tulee näyttämään?
Helpoin tapa avata runsauden anarkiaa on tarkastella tämänhetkisiä suoratoistopalveluita.
Netflix maksaa noin 10 euroa kuussa, johon käytännössä kaikilla länsimaissa asuvilla ihmisillä on varaa. Tätä palkkiota vastaan ihminen saa kulutettavaksi rajattomasti viidettä.
Lisäksi internetyhteyden takana on Wikipedia-artikkeleita niin paljon, ettei kukaan ihminen niitä elämänsä aikana ehdi lukea.
YouTubesta löytyy videoita, ja niitä ladataan sinne sekunnissa kahdeksan minuuttia lisää.
Sama pätee musiikkiin. Ostamalla Spotifyn kuukausihinnalla saa kuunnella käytännössä rajattomasti musiikkia.
Tämä antaa viitteittä siitä, minkälaista maailmaa kohti olemme menossa.
Kun katsotaan historiaa ja nykyistä kehityskulkua, huomaamme että tätä menoa meidän tarvitsee ponnistella enää vain yhden sukupolven ajan.
Sen jälkeen lapsillamme on mahdollisuus elää maailmassa, jossa ainoa rajoittava tekijä on enää vain oma ajankäyttö.
Ja se, mihin kiinnostuksensa suuntaa.
Antti Porkka on energiatekniikan diplomi-insinööri ja tuore isä, joka on innoissaan lastensa tulevaisuudesta.
Calefa Oy toteuttaa maailman johtavaan lämpöpumppu­teknologiaan perustuvia kokonais­energia­ratkaisuja teollisuudelle, energian tuotantolaitoksille sekä suurille kiinteistöille.
Lämpöpumppujärjestelmämme hyödyntävät hukkalämpöä ja ympäristön energiaa.
Teemme kokonaisratkaisuja, joilla asiakkaamme saavat merkittävät energiansäästöt ja leikkaavat CO2-päästöjä pysyvästi. Toteutamme järjestelmät avaimet käteen -periaatteella, varmistaen toimivuuden koko elinkaaren ajan.
Muovitie 1, 15860 Hollola